คุณครับคือ อัณฑะข้างซ้ายมันเล็กลงเรื่อยๆ ต่างกับข้างขวามากครับ มันเกิดจากสาเหตุใดครับ ตอนนี้ผมเครียดมากเลยไปหามาแล้ว ซาวด์ลูกอัณฑะมาแล้วแต่บอกว่าอัณฑะไม่มีอะไร แต่เมื่อก่อนลูกอัณฑะผมเท่ากันแต่ตอนนี้ไม่เท่ากันต่างกันเยอะเลยครับขนาด ผมเครียดมากเลยครับตอนนี้
สวัสดีค่ะ ขนาดอัณฑะที่ไม่เท่ากันนั้นอาจจะเกิดมาจาก ความผิดปกติของอัณฑะข้างใดข้างหนึ่งเช่นการเลื่อนลงมาของถุงอัณฑะที่ผิดปกติในช่วงตั้งแต่อยู่ในครรภ์ หรือเกิดจากการเป็นโรคเช่นมีถุงน้ำในถุงอัณฑะ การมีเส้นเลือดขอดที่ถุงอัณฑะ ไส้เลื่อนการติดเชื้อในถุงอัณฑะ ถุงอัณฑะบิดขั้ว เป็นต้นหากถุงอัณฑะขนาดไม่เท่ากัน ตรวจพบแพทย์แล้วไม่พบความผิดปกติ และไม่ได้มีอาการเช่น ปวดบริเวณถุงอัณฑะ หรือถุงอัณฑะมีสีคล้ำขึ้น ปัสสาวะแสบขัด ซึ่งอาจเป็นอาการของถุงอัณฑะบิดบั้ว หรือถุงอัณฑะอักเสบ ก็ไม่ต้องทำอะไรค่ะ แต่ถ้ามีอาการดังกล่าวมา ควรรีบกลับไปพบแพทย์เพื่อตรวจเพิ่มเติม